[{"text_idx": "#000002", "text": "Hilabeteak ematen dituzte konpartsek desfileak prestatzen"}, {"text_idx": "#000003", "text": "\u201cNon prestatuko dituzte karroza handi horiek?\u201d, galdetu izango zion baten batek bere buruari, inauterietako desfilea ikusterakoan. Egia da elkarte gehienek ez dutela halako trasteak gordetzeko tamainako lokalik. Hori dela eta, Irungo Udalak bi pabiloi erabiltzeko aukera ematen die, hilabetez, desfilean parte hartzen duten konpartsei. Soroxarta industriagunekoan topatu ditugu Javier Rivero eta Xabier Berridi, Elatzetako Gurasoen Elkarteko konpartsaren karroza prestatzen."}, {"text_idx": "#000004", "text": "Lauzpabost karroza daude guztira pabiloian. Batzuk besteak baino aurreratuagoak, denak prestaketa prozesuan. Rivero eta Berridi Batmobilearekin ari dira buru-belarri. Izan ere, super heroien gaia aukeratu dute aurten. \u201cIdeien bilketa egiten dugu normalean. Ateratzen direnak pixkanaka baztertu egiten ditugu, eman ditzaketen arazoen arabera, egokiena hautatu arte. Dena den, 120 lagun inguru ados jartzea oso zaila da\u201d, azaldu du Xabi Berridik. Aurrerapen handiarekin hasten dira inauteriak prestatzen. Udaberrian izaten da gaiaren aukeraketa, maiatzean, apirilean, batzuetan baita martxoan ere. Udaran, koreografian prestatzen hasten dira dantzen arduradunak. Jostunak, berriz, mozorroen diseinuak egiten. Dantzan entseatzen azaroa aldera hasten dira haurrak. Orduan heltzen da, baita ere, karroza prestatzeko arduradunen txanda."}, {"text_idx": "#000006", "text": "Gauza txikiak aurreratzen dituzte Berridik eta Riverok. Lanaren zatirik handiena, berriz, azken hilabetean egin behar izaten dute, udalak pabiloia erabiltzeko baimena ematen dienean. \u201cOrain arte piezak zatika muntatzen eta desmuntatzen ibili gara\u201d, argitu du Javi Riverok. Azken hilabetean lan karga handia izaten dute, eta estu samar ibiltzen dira. Konpartsa guztien arazo nagusia denbora falta izaten dela baieztatu du Xabi Berridik: \u201cHilabete batean dena egin beharra dago. Eta astean zehar jendeak lan egiten du. Beraz, asteburuetan besterik ezin izaten dugu gelditu, eta asteburua motz gelditzen da\u201d. Hala ere, bi lagun besterik ez dira aritzen karroza muntatzen. Momentu puntualetan bakarren bat joaten da laguntzera. Baina gehiena, bien artean egiten dute. \u201cJende gehiagok traba besterik ez luke egingo\u201d, adierazi du Riverok."}, {"text_idx": "#000007", "text": "Merezi al du urtero presaka ibiltzeak? Baiezko erantzuna eman dute, azkar, Riverok eta Berridik. Alde batetik, denbora gutxi eduki arren, karroza prestatzeko prozesuarekin gozatu egiten dutela baieztatu du Riverok: \u201cGauza barregarriak gertatzen zaizkigu. Egun batzuetan zeharo inspiratuta etortzen gara, eta beste batzuetan ez dugu aurrera egiteko modurik topatzen. Baina orokorrean, asko disfrutatzen dugu\u201d. Denboraren kezkari nolabaiteko xarma ere antzematen diote, bestalde. \u201cBatzuetan pentsatzen dugu ez garela buruan duguna garaiz amaitzeko gai izango. Baina nola edo hala denbora ateratzen dugu, eta helburua betetzea lortzen dugu azkenean\u201d, aipatu du Berridik."}, {"text_idx": "#000010", "text": "Urteren batean, inauterietako larunbat gauean pabiloian gelditzea egokitu izan zaie, apurtutako piezak edo bestelako matxurak konpontzen. Gehienetan, eguraldiaren ondorioz. \u201cDenetarik izan dugu: euria, kazkabarra, elurra... Behin desfilea bertan behera gelditu zen, haizearen ondorioz\u201d, gogoratu du Berridik. Denen kezka izaten da eguraldiarena. Baina otsailean, ezin da udarako girorik espero. \u201cBadakigu loteria hutsa dela\u201d, aitortu du Riverok. Hala ere, ziurtatu du euria eginez gero ere kalera irtengo dela. Eguraldiak ezin duela hilabetetako lana zapuztu."}, {"text_idx": "#000012", "text": "Jaiek kirola erruz ekarriko dute"}, {"text_idx": "#000017", "text": "Azken bidalketak Martindozenea Gaztelekuak otsaileko programazioa aurkeztu du Ernauteneatik Zaisa IIIra doan landabidea behin betiko itxiko da ibilgailuentzat Udalak Aldundiarekin landu nahi ditu hegoaldeko saihesbidearen bigarren fasea eraikitzeko proposamenak Santiagotarrak izan zen igandean Bidasoa ibaian jokatutako txapelketan urrezko domina gehien lortu zituen kluba Bidasoa bizirikek Bidasoa eskualde iraunkorrago batean bihurtu nahi du Energia Planaren bitartez"}, {"text_idx": "#000018", "text": "Martindozenea Gaztelekuak otsaileko programazioa aurkeztu du Ernauteneatik Zaisa IIIra doan landabidea behin betiko itxiko da ibilgailuentzat Udalak Aldundiarekin landu nahi ditu hegoaldeko saihesbidearen bigarren fasea eraikitzeko proposamenak Santiagotarrak izan zen igandean Bidasoa ibaian jokatutako txapelketan urrezko domina gehien lortu zituen kluba Bidasoa bizirikek Bidasoa eskualde iraunkorrago batean bihurtu nahi du Energia Planaren bitartez"}, {"text_idx": "#000019", "text": "KategoriakArgazki-erreportajeaBerriakBertatik BertaraBertsoakBeti GazteElkarrizketaErreportajeakHezkuntzaInformazioaIrun atzo Irun gaurKirolakKolaborazioaKulturaLABURREANPublierreportajea"}, {"text_idx": "#000020", "text": "Argazki-erreportajeaBerriakBertatik BertaraBertsoakBeti GazteElkarrizketaErreportajeakHezkuntzaInformazioaIrun atzo Irun gaurKirolakKolaborazioaKulturaLABURREANPublierreportajea"}, {"text_idx": "#000021", "text": "Erakunde hauek Irunero diruz laguntzen dute:"}, {"text_idx": "#000027", "text": "Non lortuIrungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}, {"text_idx": "#000028", "text": "Irungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}]